|  |
| --- |
| **Projektas**  **ŠILUTĖS RAJONO SAVIVALDYBĖS TARYBA** |
|  |

**SPRENDIMAS**

**DĖL ŠILUTĖS RAJONO SAVIVALDYBĖS TARYBOS 2016-07-28 SPRENDIMO**

**NR. T1-419 „DĖL ŠILUTĖS RAJONO SAVIVALDYBEI NUOSAVYBĖS TEISE PRIKLAUSANČIŲ ŽEMĖS SKLYPŲ PERDAVIMO VALDYTI PATIKĖJIMO TEISE“ PAKEITIMO**

2020 m. gegužės d. Nr. T1-

Šilutė

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Šilutės rajono savivaldybės taryba n u s p r e n d ž i a:

1. Pripažinti netekusiu galios Savivaldybės tarybos 2016 m. liepos 28 d. sprendimo Nr. T1-419 „Dėl Šilutės rajono savivaldybei nuosavybės teise priklausančių žemės sklypų perdavimo valdyti patikėjimo teise“ 1.2.2 punktą.

2. Įpareigoti Savivaldybės administraciją perimti iš Šilutės Martyno Jankaus pagrindinės mokyklos, juridinio asmens kodas 190696590, Šilutės r. sav., Šilutės sen., Traksėdžių k., Šilojų g. 15, esantį bendro naudojimo 26023/26766 (2,6023 ha) žemės sklypą, kurio kadastrinis numeris 8874/0002:126, unikalus numeris 4400-2053-4509, priskirtą Savivaldybei nuosavybės teise priklausantiems mokyklos pastatams, sporto salės pastatui ir valgyklos pastatui eksploatuoti.

3. Įgalioti Savivaldybės administracijos direktorių, o tarnybinių komandiruočių, atostogų, ligos ar kitais atvejais, kai jis negali eiti pareigų, Savivaldybės administracijos direktoriaus pavaduotoją pasirašyti Savivaldybės vardu sprendime nurodyto sklypo perdavimo ir priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Virgilijus Pozingis

2020-05-

|  |  |  |  |  |
| --- | --- | --- | --- | --- |
|  | A. Bielskis  2020-05-13 | Z. Tautvydienė  2020-05-13 | V. Stulgienė  2020-05-13 | Rengė  Daiva Thumat  2020-05-08 |
|  | | | | |

**ŠILUTĖS RAJONO SAVIVALDYBĖS**

**ŪKIO SKYRIAUS TURTO POSKYRIS**

**AIŠKINAMASIS RAŠTAS**

**DĖL TARYBOS SPRENDIMO PROJEKTO**

**„DĖL ŠILUTĖS RAJONO SAVIVALDYBĖS TARYBOS 2016-07-28 SPRENDIMO**

**NR. T1-419 „DĖL ŠILUTĖS RAJONO SAVIVALDYBEI NUOSAVYBĖS TEISE PRIKLAUSANČIŲ ŽEMĖS SKLYPŲ PERDAVIMO VALDYTI PATIKĖJIMO TEISE“ PAKEITIMO“**

2020 m. gegužės 8 d.

Šilutė

|  |
| --- |
| ***1. Parengto projekto tikslai ir uždaviniai.*** |
| *Įpareigoti Savivaldybės administraciją perimti iš Šilutės Martyno Jankaus pagrindinės mokyklos, juridinio asmens kodas 190696590, Šilutės r. sav., Šilutės sen., Traksėdžių k., Šilojų g. 15, esantį bendro naudojimo 26023/26766 (2,6023 ha) žemės sklypą, kurio kadastrinis Nr. 8874/0002:126, unikalus Nr. 4400-2053-4509, priskirtą Savivaldybei nuosavybės teise priklausantiems mokyklos pastatams, sporto salės pastatui ir valgyklos pastatui eksploatuoti.* |
| ***2. Kaip šiuo metu yra sureguliuoti projekte aptarti klausimai.*** |
| *Vadovaujantis* [*Lietuvos Respublikos vietos savivaldos įstatymo*](https://www.e-tar.lt/portal/lt/legalAct/TAR.D0CD0966D67F/ckBBEaqwJK) *18 straipsnio 1 dalimi, Savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba.*  *Šilutės rajono savivaldybės taryba 2020 m. balandžio 23 d. sprendimu Nr. T1-316 „Dėl Šilutės Martyno Jankaus pagrindinės mokyklos vidaus struktūros pertvarkymo ir nuostatų patvirtinimo“ nusprendė nutraukti pagrindinio ugdymo programų vykdymą Šilutės Martyno Jankaus pagrindinės mokyklos Traksėdžių progimnazijos skyriuje.*  *Šiuo sprendimu numatoma perimti iš Šilutės Martyno Jankaus pagrindinės mokyklos Traksėdžių progimnazijos skyriaus veiklai vykdyti perduotą savivaldybės žemės sklypą priskirtą Savivaldybei nuosavybės teise priklausantiems mokyklos pastatams, sporto salės pastatui ir valgyklos pastatui eksploatuoti.* |
| ***3. Kokių pozityvių rezultatų laukiama.*** |
| *Nenumatoma* |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| *Nenumatoma* |
| ***5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.*** |
| *Pripažįstamas netekusiu galios Savivaldybės tarybos 2016 m. liepos 28 d. sprendimo Nr. T1-419 „Dėl Šilutės rajono savivaldybei nuosavybės teise priklausančių žemės sklypų perdavimo valdyti patikėjimo teise“ 1.2.2 punkas; Kolegijos ar mero priimamų aktų nereikia.* |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| *Antikorupcinio vertinimo atlikti nereikia.* |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| *Šilutės rajono savivaldybės tarybos 2020 m. balandžio 23 d. sprendimas Nr. T1-316 „Dėl Šilutės Martyno Jankaus pagrindinės mokyklos vidaus struktūros pertvarkymo ir nuostatų patvirtinimo“.* |
| ***8. Projekto autorius ar autorių grupė.*** |
| *Daiva Thumat, Ūkio skyriaus Turto poskyrio vyriausioji specialistė.* |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
| *Šilutės Martyno Jankaus pagrindinės mokyklos; Šilutės r. sav., Šilutės sen., Traksėdžių k., Šilojų g. 15* |
| ***10. Kiti, autorių nuomone, reikalingi pagrindimai ir paaiškinimai.*** |
| *Papildoma medžiaga* [*pridedama*](TUR09priedas.pdf)*.* |

*Ūkio skyriaus Turto poskyrio vyriausioji specialistė Daiva Thumat*